Zelenski oferă arme oricui doreşte să lupte pentru Ucraina.
Preşedintele ucrainean Volodymyr Zelenski a cerut populaţiei ca oricine are experienţă militară să se alăture apărării Ucrainei. Preşedintele Zelenski a ordonat trupelor sale să le producă pierderi maxime militarilor ruşi care au invadat Ucraina.
Președintele Zelenski anunţă că guvernul va oferi arme celor care le doresc şi îndeamnă oamenii să doneze sânge, deoarece sunt soldaţi răniţi în spitale."Vom lupta pentru ţara noastră şi ne vom susţine ţara în pieţele fiecărui oraş", a declarat președintele Zelenski.Zelenski spune că forţele armate sunt "pregătite" şi că Ucraina nu va renunţa la independenţă."Avem o armată foarte puternică și oamenii noștri sunt la fel de curajoși. Militarii sunt angajați în atacuri masive, țin piept atacurilor in sud, est și nord. S-au provocat pierderi dure. Ucraina e atacată din nord, sud, solidaritatea națională e principalul nostru scop dar nu cred că acesta este singurul. Fiecare cetățean al Ucrainei va decide viitorul poporului nostru, oricine are experiență militară, care se poate apăra, să se prezinte la unitățile de recrutare, inclusiv veteranilor le cerem asta. Avem răniți printre militari, avem nevoie de sânge, va rugăm să veniți să donați.Banca națională și sistemul bancar depun eforturi pentru a menține sistemul funcțional. Suntem cetățenii unei singure țări militare, suntem gata să ne susținem statul, fiți gata să va apărați țară.Consiliul de securitate a decis a înlăture orice sancțiune contra oricărei persoane care nu avea voie să dețină armă, acum, dacă pot să apere țară, să vină. Am rupt relațiile diplomatice cu Rusia. Ucraina se apără, nu va ceda libertatea. Pentru ucraineni independența este cea mai mare libertate", a transmis președintele ucrainean.